Bruselj, 14.7.2004

KOM(2004) 496 končno

2004/0168 (COD)

Predlog

UREDBA EVROPSKEGA PARLAMENTA IN SVETA

o ustanovitvi evropske skupine za čezmejno sodelovanje (GECT)

(predložila Komisija)

OBRAZLOŽITVENI MEMORANDUM

Ob upoštevanju pomembnih težav, na katere so naletele države članice, regije in lokalne oblasti ob izvajanju in upravljanju dejanj čezmejnega, nadnacionalnega in medregionalnega sodelovanja, v okviru različnih nacionalnih pravic in postopkov, ustreznih ukrepov na nivoju Skupnosti, za začasno ublažitev težav, ki se pojavljajo.

Usklajen razvoj Skupnosti in krepitev ekonomske, socialne in teritorialne povezanosti skupaj krepita čezmejno sodelovanje in sprejemanje potrebnih ukrepov za izboljšavo pogojev, v katerih potekajo potrebne aktivnosti čezmejnega sodelovanja.

V ta namen tretji pododstavek člena 159 Pogodbe predvideva sprejetje posebnih dejavnosti, razen skladov, omenjenih v prvem pododstavku tega člena, za uresničevanje ekonomskega in socialnega povezovanja, tako kot predvideva pogodba.

Za nadzor težav, ki ovirajo čezmejno sodelovanje, je treba ustanoviti instrument sodelovanja na nivoju Skupnosti, ki na ozemlju Skupnosti omogoča ustanovitev skupin za sodelovanje, s tem da so te skupine pravne osebe; treba je torej ustanoviti instrument imenovan "evropska skupina za čezmejno sodelovanje" (GECT). Pridružitev k GECT-u ni obvezna.

GECT ima pristojnost delovanja v imenu članov, zlasti lokalnih skupnosti, ki jo sestavljajo. Naloge in pristojnosti GECT-a morajo v konvenciji o evropskem čezmejnem sodelovanju določiti člane.

GECT mora imeti pristojnost za izvajanje programov čezmejnega sodelovanja, ki jih sofinancira Skupnost, zlasti iz naslova strukturnih skladov, pa tudi za izvajanje programov nadnacionalnega in medregijskega sodelovanja ter za izvajanje dejavnosti čezmejnega sodelovanja na pobudo držav član ter njihovih regij in lokalnih skupnosti, brez finančnega posredovanja Skupnosti.

Ustanovitev GECT-a ne vpliva na finančno odgovornost lokalnih skupnosti pa tudi držav članic niti glede upravljanja skupnih niti glede nacionalnih skladov.

Pristojnosti lokalne in regionalne skupnosti se izvajajo kot javna oblast; zlasti zakonodajni in policijski organi pri konvenciji ne morejo sodelovati.

2004/0168 (COD)

Predlog

UREDBA EVROPSKEGA PARLAMENTA IN SVETA

o ustanovitvi evropske skupine za čezmejno sodelovanje (GECT)

EVROPSKI PARLAMENT IN SVET EVROPSKE UNIJE STA -

ob upoštevanju Pogodbe o ustanovitvi Evropske skupnosti, zlasti tretjega pododstavka člena 159 Pogodbe,

ob upoštevanju predloga Komisije[1],

ob upoštevanju mnenja Evropskega ekonomsko-socialnega odbora[2],

ob upoštevanju mnenja Odbora regij[3],

kot je določeno v skladu s postopkom, omenjenim v členu 251 Pogodbe[4],

ob upoštevanju naslednjega:

Tretji pododstavek člena 159 Pogodbe predvideva sprejetje posebnih dejavnosti, razen skladov, omenjenih v prvi alinei tega omenjenega člena, za uresničevanje ekonomskega in socialnega povezovanja, tako kot predvideva pogodba. Usklajen razvoj Skupnosti in krepitev ekonomske, socialne in teritorialne povezanosti krepita čezmejno sodelovanje. Zato je treba sprejeti ukrepe, potrebne za izboljšanje pogojev, v katerih se izvajajo dejavnosti čezmejnega sodelovanja.

Ob upoštevanju pomembnih težav, na katere so naletele države članice, zlasti regije in lokalne oblasti, izvajanja in upravljanja dejavnosti čezmejnega, nadnacionalnega in medregionalnega sodelovanja, v okviru različnih nacionalnih zakonodaj in postopkov se uveljavljajo ustrezni ukrepi za ublažitev teh težav.

Ob upoštevanju zlasti povečanja števila zemeljskih in morskih meja Skupnosti po razširitvi je treba olajšati krepitev čezmejnega, nadnacionalnega in medregionalnega sodelovanja v Skupnosti.

Obstoječi instrumenti, kot je skupina za ekonomski interes, so se izkazali kot manj prilagojeni za organizacijo strukturiranega sodelovanja v programih strukturnih skladov iz naslova skupne pobude INTERREG v programskem obdobju 2000-2006.

Uredba Sveta (ES) št. (...) s splošnimi določbami o regionalnih skladih za regijski razvoj, Evropskem socialnem skladu in Kohezijskem skladu povečuje sredstva za evropsko ozemeljsko sodelovanje.

Prav tako je treba poenostaviti izvajanje dejavnosti čezmejnega sodelovanja brez finančne pomoči Skupnosti.

Za odpravo preprek čezmejnega sodelovanja je treba ustanoviti instrument sodelovanja na ravni Skupnosti, ki na ozemlju Skupnosti omogoča ustanovitev skupin za sodelovanje, ki so pravne osebe; treba je torej ustanoviti instrument, imenovan "evropske skupine za čezmejno sodelovanje" (GECT). Pridružitev k GECT-u ni obvezna.

GECT mora imeti pristojnost za delovanje v imenu članov, zlasti lokalnih skupnosti, ki jo sestavljajo.

Naloge in pristojnosti GECT-a morajo v konvenciji o čezmejnem evropskem sodelovanju, v nadaljevanju "v konvenciji", določiti člani.

Člani se lahko odločijo, da ustanovijo GECT kot ločeno pravno osebo ali pa dodelijo njene naloge enemu med njimi.

GECT mora imeti pristojnost za izvajanje programov čezmejnega sodelovanja, ki jih sofinancira Skupnost, zlasti iz naslova strukturnih skladov, skladno z Uredbo (ES) št. (...) in Uredbo (ES) št. (...) o Evropskem skladu za regionalni razvoj pa tudi za izvajanje programov nadnacionalnega in medregijskega sodelovanja, za izvajanje dejavnosti čezmejnega sodelovanja na pobudo držav članic ter njihovih regij in lokalnih skupnosti brez finančnega posredovanja Skupnosti.

Treba je določiti, da ustanovitev GECT-a ne vpliva na finančno odgovornost lokalnih skupnosti, pa tudi držav članic niti glede upravljanja skupnih niti nacionalnih skladov.

Treba je določiti, da pristojnosti, ki jih lokalne in regionalne skupnosti izvajajo kot javna oblast, zlasti zakonodajne in policijske pristojnosti, niso predmet konvencije.

Potrebno je, da GECT ustanovi svoj statut in organe, pa tudi predpise, ki urejajo upravljanje s proračunom in finančno odgovornost.

Ker pogojev za čezmejno sodelovanje, tako kot so določeni v tej uredbi, ne morejo učinkovito ustvariti države članice in jih je torej bolje določati na ravni Skupnosti, Skupnost zato sprejme ukrepe, skladno z načelom subsidiarnosti iz člena 5 Pogodbe. Ta uredba, skladno z načelom sorazmernosti, kot ga navaja navedeni člen, ne presega tega, kar je potrebno za dosego teh ciljev, pridružitev GECT-u pa ni obvezna zaradi spoštovanja ustavne ureditve vsake države članice -

SPREJELA NASLEDNJO UREDBO:

Člen 1

Evropska skupina za čezmejno sodelovanje

Skupina za sodelovanje je lahko ustanovljena na ozemlju Skupnosti v obliki evropske skupine za čezmejno sodelovanje, v nadaljevanju "GECT", pod pogoji in v podrobni ureditvi, določenimi v tej uredbi.

GECT je pravna oseba.

Namen GECT-a je olajševanje in spodbujanje čezmejnega sodelovanja držav članic, pa tudi lokalnih in regionalnih skupnosti, za krepitev ekonomskega, socialnega in ozemeljskega povezovanja.

Zaradi istega namena lahko spodbuja skupina tudi nadnacionalno in medregionalno sodelovanje.

Člen 2

Sestava

GECT je lahko sestavljen iz držav članic, lokalnih in regionalnih skupnosti ter ostalih javnih lokalnih organov, v nadaljevanju "članov".

GECT se ustanovi na pobudo članov.

Člani lahko ustanovijo GECT kot ločeno pravno osebo ali pa njene naloge dodelijo enemu med njimi.

Člen 3

Pristojnost

GECT izvaja naloge, ki jih določijo člani, skladno s to uredbo. Te pristojnosti so določene v konvenciji o evropskem čezmejnem sodelovanju, v nadaljevanju v "konvenciji", ki jo sprejmejo člani, skladno s členom 4.

GECT deluje v imenu in v dobro svojih članov v mejah dodeljenih nalog. V ta namen ima GECT pravno sposobnost, priznano s strani nacionalnih zakonodaj.

GECT lahko izvaja programe čezmejnega evropskega sodelovanja, ki jih financira Skupnost, zlasti iz naslova strukturnih skladov, ali pa katere koli druge dejavnosti čezmejnega sodelovanja, ki ga lahko financira Skupnost ali pa tudi ne.

Na finančno odgovornost članov ali držav članic ob ustanovitvi GECT-a ne vplivajo niti skupni niti nacionalni skladi.

Konvencija se ne more nanašati na pristojnosti javnih služb, zlasti ne na pristojnosti policije in zakonodajne oblasti.

Člen 4

Konvencija o evropskem čezmejnem sodelovanju

Vsak GECT mora biti določen s konvencijo.

Konvencija določa naloge GECT-a, ter hkrati trajanje in pogoje za njegovo prenehanje delovanja.

Konvencija je omejena na eno samo področje čezmejnega sodelovanja, ki ga določijo člani.

Konvencija določa obveznosti vsakega člana do GECT-a in obveznosti GECT-a do tretjih oseb.

Konvencija določa pravo, ki velja za njeno razlago in uporabo. Veljavno pravo je pravo ene od zadevnih držav članic. V primeru spora med člani je za razsodbo pristojno sodišče države članice, katere pravo je bilo izbrano.

Konvencija določa tudi pogoje vzajemnega priznavanja nadzora.

Pogoji, pod katerimi se izvajajo koncesije ali delegacije javnih služb, dodeljene GECT-u v okviru čezmejnega sodelovanja, so določeni v konvenciji na osnovi veljavnih javnih zakonodaj.

Konvencijo se predloži vsem članom in državam članicam.

Člen 5

Statuti

GECT sprejme svoje statute na podlagi konvencije.

Statuti GECT-a vsebujejo določbe, ki se nanašajo predvsem na:

a) seznam članov;

b) cilje in naloge GECT-a, pa tudi odnose s člani;

c) poimenovanje in kraj sedeža;

d) organe in njihove pristojnosti, delovanje, število predstavnikov in članov v organih;

e) postopke odločanja GECT-a;

f) določitev delovnega jezika ali delovnih jezikov;

g) načine delovanja, zlasti glede upravljanja z osebjem, načine zaposlovanja, vrste pogodb za osebje, ki zagotavljajo stabilnost dejavnosti sodelovanja;

h) načine finančnih prispevkov članov, pa tudi veljavne proračunske in računovodske predpise;

i) imenovanje neodvisnega organa za finančni nadzor in zunanjo revizijo.

Če se članu dodeli naloge GECT-a v skladu s členom 2(3), je vsebina statutov lahko del konvencije.

Od sprejetja statutov ima GECT pristojnost delovanja v skladu s členom 3(2).

Člen 6

Organi

GECT predstavlja direktor, ki deluje v imenu in v dobro GECT-a.

GECT ima lahko skupščino, ki jo sestavljajo predstavniki članov.

Statuti lahko predvidijo tudi dodatne organe.

Člen 7

Proračun

GECT sestavi letni proračun, ki ga sprejmejo člani. Sestavi tudi letno poročilo o dejavnostih, ki ga potrdijo strokovnjaki, neodvisni od članov.

Člani so finančno odgovorni, in sicer sorazmerno s prispevkom v proračun, do poravnave dolgov GECT-a.

Člen 8

Obveščanje javnosti

Konvencija, s katero je GECT ustanovljen in s katero lahko slednji deluje v skladu s členom 5(4), mora biti objavljena v Uradnem listu Evropske unije. Od tega trenutka je pravna sposobnost GECT-a priznana v vsaki državi članici.

Ta objava vsebuje poimenovanje GECT-a, njegov namen, seznam njegovih članov in naslov njegovega sedeža.

Člen 9

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Uporablja se od 1. januarja 2007.

Ta uredba je v celoti zavezujoča in se neposredno uporablja v vseh državah članicah.

V Bruslju, [...]

Za Evropski parlament Za Svet

Predsednik Predsednik

[...] [...]

[1] UL C [...], [...], str [...].

[2] UL C [...], [...], str [...].

[3] UL C [...], [...], str [...].

[4] UL C [...], [...], str [...].